Sóknarnefnd Hallgrímskirkju hefur ákveðið að styrkja söfnun fyrir nauðstadda í Namibíu um hálfa milljón króna með framlagi úr Líknarsjóði kirkjunnar . Fjórir fyrrverandi þingmenn standa fyrir söfnuninni sem er ætlað að hjálpa þeim tæplega 300 þúsund manns sem er áætlað að þurfi á mataraðstoð að halda í landinu . Það eru þau Hjálmar Árnason , Össur Skarphéðinsson , Ögmundur Jónasson og Unnur Brá Konráðsdóttir sem standa fyrir söfnuninni , en allt söfnunarféð rennur til Rauða krossins . „ Við erum afskaplega þakklát Líknarsjóði Hallgrímskirkju fyrir þennan rausnarlega stuðning . Það munar um minna í svona söfnun , “ segir Hjálmar í tilkynningu sem aðilarnir sendu frá sér . Brynhildur Bolladóttir , upplýsingafulltrúi Rauða krossins , Björg Kjartansdóttir , sviðsstjóri fjáröflunar - og kynningarmála hjá Rauða krossinum og Hjálmar Árnason , einn forsvarsmanna söfnunarinnar . Sóknarnefnd Hallgrímskirkju úthlutaði 9,5 milljónum króna , úr Líknarsjóðnum og messusamskotum , í styrki í desember . Stærstur hluti rennur til Hjálparstarfs kirkjunnar og Kristniboðssambandsins en ákveðið var að hálf milljón færi til neyðaraðstoðar í Namibíu . „ Þurrkar í sunnanverðri Afríku , sem rekja má til loftslagsbreytinga , ógna fæðuöryggi allt að 11 milljón manna . Alþjóðasamband Rauða krossins og Rauða hálfmánans ( IFRC ) hafa sent frá sér neyðarbeiðni til alþjóðasamfélagsins auk landsfélaga Rauða krossins og Rauða hálfmánans um að bregðast við og aðstoða við fjármögnun á mataraðstoð og landbúnaðaraðstoð á þeim svæðum sem hafa orðið hvað verst út , “ segir í tilkynningunni . „ Í Namibíu er áætlað að tæplega 290.000 manns þurfi á mataraðstoð að halda . Í samstarfi við Rauða krossinn á Íslandi blésu þingmennirnir fyrrverandi til söfnunar meðal Íslendinga til að safna fé fyrir neyðaraðstoð í Namibíu . Allt fé sem safnast verður nýtt til að efla landbúnað , auka aðgengi að vatni auk peninga - og matargjafa til þeirra sem verst hafa orðið úti í þurrkunum í Namibíu , en Rauði krossinn einbeitir sér að um 15.000 manns sem mest þurfa á aðstoð að halda . “ Hægt er að leggja söfnuninni lið með 900 krónum með því að senda SMS-ið NAMIBIA í númerið 1900 en einnig er hægt að leggja inn á söfnunarreikning Rauða krossins nr. 0342-26-12 , kt. 530269-2649 , nota Kass eða Aur númerið 123 570 4000 .